Imi ulac tanaga, yettwarun, ur neḥṣi acemma ɣef tmaziɣt tamenzut, neɣ acḥal n wakud teqqim tutlayt-agi tedukkel. Ahat ilaq ad nedmu, belli tanḍawit taneṣlit n yal tutlayt tella-d zik. Tilin n kraḍ tewsatin n yigemmayen n tlibikit deg leqrun iɛedden, mebla ccek, d ayen i d-yestebɛen tanḍawit, yal agemmay, yefka-d tira i tantala neɣ i tagrumma n tantaliyin yemgaraden. Tidet yellan : tutlayt d yiwet meqbel ad tebḍu ɣef kra n tantaliyin, syen akkin, frurint-d tiyaḍ yemxalafen. Ur tɛeṭṭel ara tutlayt tamenzut akked tantaliyin timenza imi negrent, ǧǧant-d abrid i tiyaḍ. Mgarden tsurta i d-yettwasumren, ɣef tantaliyin n tmaziɣt maca, ula yiwet ur tewqqim.